এ বিষয়ে মৌখিক ভাবে উর্ধ্বতন কর্তৃপক্ষকে অভিযোগ দিয়েও কেউ কোন ব্যবস্থা নেয়নি। এদিকে সাবেক ইউপি চেয়ারম্যান নায়েব আলী জানান, কিছুদিন আগে চেয়ারম্যানের ইন্দনে গাছ কাটার পর কর্তৃপক্ষের কাছে লিখিত অভিযোগ দেওয়া হয়। পুলিশ তদন্তে ঘটনার সত্যতাও পায়। তারপরও অজ্ঞাতকারনে কোন ব্যবস্থা নিচ্ছেনা। চেয়ারম্যান রহিম বাদশা সম্পূর্ণ অবৈধভাবে আদিবাসী পাড়ার ধারে এবং বনের সন্নিকোটে অবৈধভাবে ইটভাটা চালিয়ে যাচ্ছে। বছরের পর বছর ধরে বনের কিছু অসাধু কর্মকর্তা অনৈতিক সুবিধা নিয়ে ওই ইটভাটার বিরুদ্ধে কোন ব্যবস্থা নেয়নি। এসব বিষয়ে তিনি ডিসি, ডিডিএলজি এবং ইউএনওর কাছে লিখিত অভিযোগ দেন। এসব নিয়ে বিভিন্ন গণমাধ্যমে সংবাদও প্রকাশিত হয়।